cyanic-selkie/wikianc huggingface dataset:
Abdulrazak Gurnah
Ved sjøen (2001)
I 2001 ga Gurnah ut romanen By the Sea, som i norsk oversettelse fikk tittelen Ved sjøen. Hovedpersonen er den 65 år gamle møbelhandleren Rajab Shaaban. Han er opprinnelig fra Zanzibar, og har nylig sluppet ut fra et elleve år langt fengselsopphold der. Nå har han søkt politisk asyl i England. Via en saksbehandler i immigrasjonsverket får han kontakt med den yngre akademikeren og forfatteren Latif Muhammad, som også er fra Zanzibar. I motsetning til Rajab har Latif stått på god fot med regimet i Zanzibar; han har fått flere stipender for å ta utdannelse i Europa. Det viser seg likevel at de to mennene har mer til felles enn samme fødeland. Gradvis avdekker de sin bakgrunn og sine tidligere livsvalg
Screamin’ Jay Hawkins
Jalacy «Screamin' Jay» Hawkins (født Cleveland, Ohio, USA 18. juli 1929, død Neuilly-sur-Seine, Frankrike 12. februar 2000) var en amerikansk låtskriver, pianist og sanger innen rhythm and blues som oppnådde berømmelse i 1955 med hiten «I Put a Spell on You». Coverversjoner har blitt spilt inn av Nina Simone, Creedence Clearwater Revival, Manfred Mann og Nick Cave. Med ekstravagante opptredener med innslag av skrekkfilm, var han en betydningsfull inspirasjonskilde for senere rockeartister som Arthur Brown og Alice Cooper.
Silkemynde
Silken windhound, av enkelte kalt «silkemynde», er en elegant, liten-mellomstor amerikansk mynde med silkete pels. Som andre mynder er silken windhound kjent for å være en grasiøs hund som løper hurtig og jakter ved hjelp av synet.
Rasen anses å være en vennlig familiehund, men brukes også gjerne aktivt i lure coursing og hundesport.
I likhet med andre mynder, trenger en silken windhound å få utfolde seg med gode muligheter for løping og daglig mosjon. Hjemme er rasen kjent for å være rolig og veloppdragen, med relativt enkelt pelsstell.
Opprinnelse og alder
Opphavet er langhåret whippet, men Francie Stull, som eier og driver Kennel Kristull i Austin, bestemte seg så for å krysse inn borzoi på 1980-tallet. Siden krysset hun også inn nytt blod fra whippet. Resultatet har blitt en liten prakthund, som meget vel kan konkurrere med både afghaner og borzoi om tittelen «verdens vakreste hund».
Interessen for rasen er stigende, og stadig nye oppdrettere og entusiaster ser ut til å fatte interesse. Rasen har spredd seg til Europa og Norden, der blant annet svensker og finner er blant de ledende oppdretterne.
I 1999 ble rasens moderklubb i hjemlandet (USA), The International Silken Windhound Society (ISWS), stiftet og rasestandarden godkjent. Stamboken ble stengt i 2000, men ISWS har en protokoll for genetisk variasjon som tillater innkrysning av borzoi og whippet under veldig strikte forhold. Et godkjent innkrysningsprosjekt krever mye ressurser og mange oppdrettere som går sammen om det. Hvert enkelt prosjekt omfatter flere generasjoner av hunder. Det har dermed så langt vært gjennomført kun et fåtall prosjekter for genetisk variasjon som er sluttført, der individer er vurdert, godkjent og registrert inn i stamboken.
Den internasjonale og verdensomfattende stamboken føres av ISWS og er DNA-verifisert. Hver hund det skal registreres avkom etter, må være DNA-profilert og matchet mot sine foreldre. Dette har blitt gjennomført generasjon for generasjon, der visse grener er verifisert tilbake til 80- og 90-tallet, og samtlige siden år 2000.
Utseende, anatomi og fysikk
Silkemynden har en rektangulær, smal og muskuløs kropp, som er dekket av en praktfullm lang og silkemyk pels. Alle farger og kombinasjoner er tillatt. Hodet er moderat langt og skallen flat, nærmest uten stopp. Øynene er ganske store og mandelformede. Ørene kan være både såkalte rosenører og stående ører, selv om rosenører foretrekkess. Nakken er lang og svakt buet. Størrelsen er normal omkring 46-60 cm i mankehøyde, rasestandarden skiller ikke mellom kjønnene, ikke engang hva høyde angår.
Bruksområde
Silkemynde er først og fremst en familie- og utstillingshund, men om den godkjennes som rase vil den også kunne konkurrere i lure coursing og annen hundesport. I USA har man alt en slik klubb, som gjør det mulig å konkurrere med silkemynder.
Lynne og væremåte
Den regnes som svært godlynt og snill, og skal være flink med barn og andre dyr.
Annet
Rasen er ikke klassifisert internasjonalt av FCI, men Slovenias kennelklubb, som er et medlemsland, har som første land i verden anerkjent den som egen rase der den går i Grupp 10. Svensk Kennel Klubb tillater dessuten nå avl med rasen blant sine medlemmer.
Silkemynde var den første hunderasen i verden som fikk sitt genom (DNA) totalt kartlagt. DNA fra samtlige silkemynder i hele verden ble sendt til UC Davies University i Californa.
Feministisk filosofi
Feministisk filosofi er en samlebetegnelse på filosofi som antar et feministisk perspektiv. Den feministiske filosofien er ikke noen enhetlig skole, men kjennetegnes kun av å ha et feministisk perspektiv felles. Det finnes feministiske filosofer både innenfor den analytiske og den kontinentale tradisjonen. Blant de analytiske feministiske filosofene finner man tenkere som Martha Nussbaum og Marilyn Friedman. Innenfor den kontinentale tradisjonen er Simone de Beauvoir mest kjent. Det finnes også en skole av pragmatisk feminisme.
Frithjof Utne
Bakgrunn og virke
Han var sønn av kunstneren Lars Utne. Han vokste opp i Berlin i Tyskland.
Utne tok styrmannseksamen i 1906 og skipsførereksamen i Oslo 1910. Han giftet seg 22. november 1914 og fikk fem barn. Fra juni 1913 til juli 1922 tjenestegjorde han i The Chinese Maritime Customs Cruises. I 1924 bygde og førte han Kinas første kystvaktkrysser for den kinesiske kystvakten for bekjempelse av piratvirksomhet. Deretter ledet han «Asp»-ekspedisjonen fra Norge til Singapore 1926–1927. I 1933 returnerte han til Norge og startet firmaet AS East-Trade.
I Kina var Utne en ivrig myntsamler. Fra 1911 samlet han kinesisk og annen sølvmynt som var i omløp i landet. Utne skaffet en samling på 174 sølvmynter benyttet i Kina. I 1936 ble det bestemt at sølvpengene skulle innveksles i sedler, men Utne smuglet sin samling ut av landet i 1938. Myntsamlingen ble vist ulike steder i Norge. I 1967 ble myntene utstilt i Den norske Creditbank i Oslo.
Andre verdenskrig
Under andre verdenskrig seilte han på DS «Leka». Han ankom Calais 17. mai 1940. Den 22. mai var byen omringet av tyskere. Uten los eller slepebåt klarte han å manøvrere «Leka» gjennom et smalt innløp, fortøyde så til en kai, og tok imot 1 125 sivile flyktninger, derav 450 barn og ti nonner. En fransk offiser krevde å få med 600 soldater, noe Utne nektet og forhindret. Han klarte deretter å få skipet over til England i sikkerhet, gjennom minelagt farvann og uten seilingsinstrukser. For denne innsatsen ble Utne i 1942 tildelt Krigskorset.
Senere, under en storm i Nordsjøen, reddet Utne kapteinen og tre overlevende fra skipet «Manx», som hadde blitt torpedert, samt den ene av i alt to overlevende på det torpederte svenske skipet «Foxen».
Mpox
Mpox, tidligere kalt apekopper, er en infeksjonssykdom forårsaket av apekoppviruset som kan forekomme hos visse dyr, inkludert mennesker. Symptomene begynner med feber, hodepine, muskelsmerter, hovne lymfeknuter og tretthetsfølelse. Dette etterfølges av et utslett som det dannes blemmer og skorper over. Tiden fra eksponering til de første symptomene er rundt 10 dager. Varigheten av symptomene er vanligvis to til fire uker. Sykdommen kan ligne på vannkopper.
Sykdommen kan spres fra håndtering av bushmeat, et dyrebitt, kroppsvæsker, forurensede gjenstander, eller nærkontakt med en infisert person. Viruset antas å normalt sirkulere blant visse gnagere i Afrika. Diagnose kan bekreftes ved å teste en lesjon for virusets DNA.
Det finnes ingen spesifikke behandlinger, men vaksinen mot kopper kan forhindre en infeksjon med 85 % effektivitet. I 2019 ble en apekoppvaksine godkjent i USA. Cidofovir eller brincidofovir kan være nyttige. I Afrika er risikoen for død så høy som 10 % hvis sykdommen ikke behandles.
Sykdommen forekommer oftest i Sentral- og Vest-Afrika, og ble først identifisert i 1958 blant laboratorieaper. De første tilfellene hos mennesker ble oppdaget i 1970 i Den demokratiske republikken Kongo. Et utbrudd i USA i 2003 ble sporet til en dyrebutikk hvor det ble solgt gnagere importert fra Ghana. Det første større utbruddet av apekopper utenfor Afrika skjedde i Storbritannia i mai 2022, og i løpet av kort tid bekreftet Verdens helseorganisasjon over 80 tilfeller i minst 12 land.
The Whale
The Whale er et planlagt opplevelsessenter på Andenes i Nordland, som fokuserer på hvalen og kunnskapen rundt denne.
Prosjektet fikk internasjonal oppmerksomhet, med omtaler i blant annet Daily Mirror og Lonely Planet i 2019, etter kåringen av Dorte Mandrup som vinner av arkitektkonkurransen til prosjektet.
Prosjektet ble i 2019 satt på vent grunnet arkeologiske funn på det planlagte byggestedet, noe som krevde en arkeologisk utgraving, i denne utgravingen ble det funnet rester av bosetninger fra middelalderen, med blant annet redskap av hvalbein. På tross av at kulturminner kan gå tapt i en eventuell utbygging konkluderte Nordland fylkeskommune at "The Whale" fortsatt kunne bygges, med bakgrunn i dens store samfunnsmessige betydning.
Erna Solbergs regjering bevilget 1 million kroner i planleggingsmidler til prosjektet i sitt forslag til statsbudsjett for 2022.
Ski-VM 2007
Ski-VM 2007 ble arrangert fra 22. februar til 4. mars 2007 i Sapporo i Japan. Det var det 47. ski-VM og for første gang var Sapporo arrangør. Dette var også første gang Ski-VM ble arrangert i Asia.
Lars Berger ble den første aktive skiskytteren som ble verdensmester i langrenn da han vant 15 km fri teknikk. Han dro stor fordel av et relativt tidlig startnummer og fikk derfor gode forhold på bortimot halve løpet. De antatte favorittene startet senere og fikk problemer på grunn av et tungt snøvær.
Det ble konkurrert i 18 øvelser, av disse var det seks lagøvelser. Norge tok 16 av 54 medaljer. Tyskland tok ni medaljer og Finland vant åtte medaljer. Virpi Kuitunen ble den mestvinnende utøveren med tre gullmedaljer og en bronse.
Arrangørby
Sapporo ble tildelt mesterskapet under den 43. FIS-kongressen i Portorož i Slovenia 6. juni 2002 i konkurranse med Liberec i Tsjekkia.
Beste utøver
Totalt 70 utøvere vant minst en medalje.
Norges tropp
Følgende utøvere var med i den norske VM-troppen:
Humboldtsule
Humboldtsule (Sula variegata) er en strengt marin og monotypisk fugl i slekten Sula i sulefamilien (Sulidae). Den er endemisk til vestkysten av Sør-Amerika, i farvann der den kalde Humboldtstrømmen gjør seg gjeldende. Denne spesielle havstrømmen er også opphavet til det norske navnet på arten.
Biologi
Humboldtsuler blir 71–76 cm lang og veier NaN. Hunnene blir som regel litt større enn hannene. Fuglene er brune på oversiden og hvite undersiden, og har hvitt hode. Det dolkelignende nebbet og føttene er grå.
Arten hekker fra Piura i det nordlige Peru til Mochaøya utenfor det sentrale Chile. Humboldtsula er normalt stedbunden, men fuglene er svært påvirkelige av endringer som El Niño forårsaker i havstrømmene, noe som kan føre til at fuglene under slike forhold trekker så langt nord som til det nordlige Colombia og lenger, og så langt sør som til det sørlige Chile. El Niño har også kapasitet til forårsake massiv nedgang i bestandene av humboldtsuler, som i 1982–1983 da totale hekkebestanden falt fra cirka 2,690,000 individer til kun 730,000 individer. Per 2018 regner IUCN med en total bestand på rundt 1,200,000 voksne individer.
Humboldtsulene ernærer seg tett ved kysten, i kaldt næringsrikt vann som bringes til overflaten av Humboldtstrømmen. Arten stupdykker etter stimfisk. Vanligvis jakter humboldtsuler føden i grupper på 30–40 individer eller flere, ofte også sammen med andre sjøfugler. På menyen står blant annet anchoveta (Engraulis ringens) og chilesardin (Sardinops sagax), samt noe stillehavsmakrell (Scomber japonicus) og annen fisk. Kommersielt overfiske førte til krasj i bestanden av anchoveta i 1972, men humboldtsulene ser ut til å ha blitt mindre påvirket enn mange andre fugler. Fisken fanges med det dolkelignende nebbet, typisk på 4,3 m dyp (maksimum dybde er cirka 10 m).
Humboldtsule hekker bare løselig sesongvis, typisk i september–februar i Peru og januar–februar i Chile. Hekkingen foregår på nakne holmer langs den steinete kysten. Hybridisering med blåfotsule (S. nebouxii) er kjent fra det nordlige Peru, men hendelsene er sjeldne og lokale, siden humboldtsula fortrekker kjøligere temperaturer enn blåfotsula. Hekkingen foregår i enorme fuglekolonier. Redet plasseres på bakken og er i beste fall kun en løs haug av sjøgras, som holdes sammen av guano. Det hender også at fuglene legger egg uten noe rede. Hunnen legger typisk 1–4 egg, i snitt 3. Inkubasjonstiden tar cirka 42 dager. Avkommet har hvitaktig dun. Flygedyktig fjærdrakt oppstår etter cirka 78–105 dager. Avkommet hekker selv når de blir 2–3 år gamle.
Inndeling
Inndelingen følger Birds of the World.
Koichi Oshima
Koichi Oshima (født 17. juni 1967) er en japansk baseballspiller som deltok i De olympiske leker i 1992 i Barcelona.
Oshima vant en olympisk bronsemedalje i baseball under Sommer-OL 1992 i Barcelona. Han var med på det japanske laget som kom på tredjeplass i den første olympiske baseballturneringen bak Cuba og Kinesisk Taipei.
Nord-Makedonias geografi
Nord-Makedonia er et land på Balkan med et areal på 25 333 km². Nord-Makedonia er omgitt av land på alle kanter og har 748 km med landegrenser. Grenseland er Serbia (221 km) i nord, Bulgaria (148 km) i øst, Hellas (228 km) i sør og Albania (151 km) i vest. Landet er en stor transportkorridor fra Vest-Europa og Sentral-Europa til Egeerhavet og Sør-Europa.
Landet er en del av den større regionen Makedonia som landet har fått navn fra. Nord-Makedonia har tre store innsjøer, Ohridsjøen, Prespasjøen og Dojransjøen, alle ved grensen til Hellas. Vannarealet i landet er derfor 477 km², mens landarealet er 24 856 km².
Terreng
Fjellene dominerer Nord-Makedonia, og mellom disse finnes dype senkinger og daler. Landet er delt i to av elven Vardar.
Terrenget i Nord-Makedonia er for det meste kupert og landet ligger hovedsakelig mellom fjellene Šar Planina og Osogovo, der elven Vardar renner ut fra. De tre store innsjøene, Ohridsjøen, Prespasjøen og Dojransjøen ligger langs sørgrensen i landet. Både Ohrid- og Prespasjøen er delt mellom Nord-Makedonia, Hellas og Albania. Ohridsjøen regnes som en av de eldste innsjøene og biotopene i verden. Regionen er seismisk aktiv og har hatt mange ødeleggende jordskjelv gjennom tidene. Det foreløpig siste kom i 1963 da Skopje ble hardt rammet av et stort jordskjelv som tok livet av mer enn tusen innbyggere.
Nord-Makedonia har også vakre fjell. De hører til to forskjellige fjellkjeder, De dinariske alper i vest og Rodopifjellene i øst.
De ti høyeste fjellene i Nord-Makedonia er
Geografiske ytterpunkter
Det laveste punktet er ved elven Vardar (50 moh) nær Gevgelija, og det høyeste punktet er Golem Korab (2 764 m).
Teateråret 1880
Teateråret 1880 er en oversikt over hendelser, verk, fødte og avdøde personer med tilknytning til teater i 1880.
Nord-Makedonias geografi
Bevaring av natur
Nord-Makedonia har tre nasjonalparker og et par nasjonale naturreservater.
Naturressurser
Nord-Makedonia er rikt på krom, bly, sink, mangan, wolfram, nikkel, lavverdig jernmalm, asbest, svovel og tømmer.
Arealbruk
Ifølge estimater fra 1993 er rundt 830 km² av landet irrigert. En ny rapport av FNs organisasjon for ernæring og landbruk fra 2016 ga ikke nevneverdige forskjeller.
Naturfarer
Stor seismisk aktivitet gir fare for kraftige jordskjelv.
Miljøproblemer
Luftforurensning fra de metallurgiske fabrikkene er det største miljøproblemet i landet.
Internasjonale miljøvernavtaler
Nord-Makedonia er delaktig i avtaler som omhandler luftforurensning, biologisk mangfold, klimaendringer, miljøfarlig avfall, havrett, vern av ozonlaget, våtmarksormåder
T:kort
t:kort er et elektronisk reisekort som brukes på kollektivtransporten i Trøndelag. Kortet ble introdusert i juni 2008, og fra januar 2009 er alle periodebilletter overført til t:kort. Det elektroniske billettsystemet er et samarbeidsprosjekt mellom fylkene Nord- og Sør-Trøndelag og de daværende involverte kollektivselskapene: Gauldal Billag, Klæburuten, Nettbuss Trøndelag, Steinkjerbuss og Team Trafikk, Veolia Transport Bane (som driver Gråkallbanen) samt ferjeselskapene Fosen Trafikklag, Kystekspressen og Namsos Trafikkselskap. t:kort periode kan også benyttes på Vys tog innenfor «sone Stor-Trondheim». AtB er ansvarlig for systemet.
Kortet kan bestilles over internett eller på et kundesenter. Billetter legges i kortet over internett via reisekonto, ved et av kundesentrene eller på bussen (sistnevnte gjelder ikke AtBs ruter i Trondheim). Billetten aktiveres ved å holde kortet foran en kortleser («validator»). Systemet har mottatt en del kritikk, blant annet for at det tar lang tid fra man setter inn penger på reisekonto til pengene faktisk er inne på reisekontoen. Systemet er levert av det norske IT-selskapet FARA. Samme system benyttes også i Troms, Nordland, Møre og Romsdal, Rogaland, Hedmark, Oppland, Vestfold, Telemark, Aust-Agder og Vest-Agder.
I 2010 benyttet 3 av 4 reisende i Trondheim t:kort. Kundetilfredshet blant de som bruker t:kort var i april 2010 totalt på 83. Over halvparten av kundene som benytter t:kort er under 30 år, og over 9 av 10 kunder befinner seg i Trondheim og Trondheimsregionen.
Dulé Hill
Dulé Hill (født 3. mai 1975 i New Jersey) er en amerikansk skuespiller og danser.
Hill ble uteksaminert i 1993 fra Sayreville War Memorial High School, i Sayreville, New Jersey, samme år som han debuterte som skuespiller. Hill gikk på Seton Hall University, og han studerte også skuespill ved William Esper Studio. Hill er best kjent for sin rolle som presidentens personlige rådgiver Charlie Young i TV-dramaserien The West Wing. I 2004 giftet seg Hill seg med skuespillerinnen Nicole Lyn.
Essential Killing
Essential Killing er en polsk politisk thriller fra 2010 regissert av Jerzy Skolimowski. Hovedrollene spilles av Vincent Gallo og Emmanuelle Seigner.
Handling
En araber blir tatt til fange i en ørken, etter å ha angrepet en gruppe amerikanske soldater i Afghanistan. Deretter blir han utsatt for tortur ved en hemmelig amerikansk black site. Han blir fraktet til Polen, sammen med en rekke andre fanger.
Men araberen klarer å stikke av inn i det enorme skogen, en annerledes verden langt borte fra hjemmet han kjente. For å overleve dreper han noen av dem han tilfeldigvis for å skaffe mat under flukten hjem.
VM i slalåm-padling 2019
VM i slalåm-padling 2019 ble arrangert i La Seu d'Urgell i Spania fra 24. til 29. september 2019.
Mahmoud Pak Niat
Mahmoud PakNiat (persisk: محمود پاک‌نیت, født 31. desember 1952 i Kazerun, Shiraz) er en iransk skuespiller. Han har spilt i mange filmer og serier, som Roozi Roozegari, Prophet Joseph og Bak de høye fjellene.
Bodø (Stompa)
Bodø er en fiktiv rollefigur i Stompa og en av Stompas beste venner. Bodø kommer fra Bodø og bor sammen med bestemoren sin. Er særlig kjent for sitatet «Dra på Lopphavet!»
I hørespillene som Stompa blir hans stemme gitt av Dan Fosse. I filmatiseringen blir han spilt av Knut Eide.
Shigeki Wakabayashi
Shigeki Wakabayashi (født 24. desember 1966) er en japansk baseballspiller som deltok i De olympiske leker i 1992 i Barcelona.
Wakabayashi vant en olympisk bronsemedalje i baseball under Sommer-OL 1992 i Barcelona. Han var med på det japanske laget som kom på tredjeplass i den første olympiske baseballturneringen bak Cuba og Kinesisk Taipei.
Medisores
Medisores er en slekt av løpebiller.
Utseende
En nokså liten, lang og slank, kastanjebrun løpebille. Hodet er trekantet. Antennene er perlekjede-formede, nokså kraftige, fasettøynene middels store. Pronotum er rundet, lengre enn bredt, med tre kraftige lengdefurer. Dekkvingene er jevnbrede med kraftige punktrader. Beina er korte og kraftige.
Levevis
Disse billene er knyttet til død ved og kan finnes under barken på døde trær, der de lever som rovdyr.
Utbredelse
Slekten er bare kjent fra Sør-Afrika.
Li Dazhao
Li Dazhao (kinesisk: 李大釗, pinyin: Lǐ Dàzhāo, Wade-Giles: Li Ta-chao; født 29. oktober 1889 i fylket Leting ved Tangshan i Hebei i Kina, død 28. april 1927) var en av grunnleggerne av Det kinesiske kommunistparti (KKP) i 1921.
Bakgrunn og liv
Han kom fra en bondefamilie i provinsen Hebei. Fra 1913 til 1917 studerte han politisk økonomi ved Wasedauniversitetet i Japan. Der kom han for første gang kontakt med kommunistisk tankegods. Som reaksjon på Yuan Shikais forsøk på å gjenopplive det kinesiske keiserrike med seg selv som keiser, grunnla Li en sammenslutning av kinesiske studenter. Han publiserte sin første bok, der han tok opp Yuan Shikais prosjekt og dessuten drøftet de japanske forsøk på å påvirke kinesiske innenrikspolitikk. Studiene ble forsømt, og de japanske myndigheter så seg heller ikke tjent med hans virksomhet. Han ble derfor utvist fra universitetet i 1916. Han vendte tilbake til Kina i 1918.
Som ledende intellektuell i Ny Kultur-bevegelsen ble Li rekruttert av Cai Yuanpei som sjefsbibliotekar ved Pekinguniversitetet. Li var etter alt å dømme da en alminnelig kinesisk nasjonalist, og han trodde at bondeklassen i landsbyene ville spille en nøkkelrolle i den revolusjon som Kina åpenbart stod foran. Etterhvert ble han mer kommunistisk inspirert.
Der var han en av de første kinesiske intellektuelle som støttet bolsjevikenes regjering i Sovjetunionen. Han fikk stor innflytelse på mange av studentene. Mao Zedong, som holdt til i bibliotekets leserom, var en av hjelpebibliotekarene på samme tid, og Li fikk en betydelig innflytelse på Maos politiske utvikling.
Hans politiske tenkning var rotfestet i Kropotkins kommunistiske anarkisme, men etter erfaringene med 4. mai-bevegelsen og mange intellektuelles heller mislykkede anarkistiske eksperimenter graviterte han og mange andre intellektuelle mer entydig mot marxismen.
I 1920 ble han utnevnt til professor og sekretær for universitetets rektor. Han propagerte aktivt kommunistiske tanker, blant annet ved å gjennomføre kurs i Das Kapital av Karl Marx, og lede studiesirkler om emnet.
Til tross for sin utvikling mot kommunismen opprettholdt imidlertid Li til så sent som 1921 varme kontakter med Ny Kultur-ledere som ikke hadde slått inn på samme vei, som for eksempel Hu Shi.
Under Li Dazhaos og Chen Duxius lederskap etablerte Det kinesiske kommunistparti tette bånd til Komintern. Etter anvisning fra Komintern ble Li og Chen sluset inn i Kuomintang i 1922. Li ble valgt til KMTs sentrale eksekutivkomité i 1924.
Spenninger mellom Komintern, KMT og KKP gav en rik grobunn for politiske intriger og opportunisme. Ved utbruddet av den kinesiske borgerkrig ble Li tatt til fange under et angrep på den sovjetiske ambassade i Beijing, og sammen med 19 andre ble han henrettet av Fengtien-krigsherren Zhang Zuolin den 28. april 1927.
Scrotifera
Scrotifera er en foreslått ny klade med pattedyr innenfor Laurasiatheria.
Inndeling basert på studier av X. Zhou m. fl. (2011).
Typografi
Typografi omfatter bruken av skrift, bokstaver og andre grafiske elementer i trykkerfaget og i grafisk design. Begrepet brukes også om den visuelle formen på trykt tekst. Typografi er et håndverk som oppstod med boktrykkerkunsten på 1500-tallet med setting og trykking av tekst ved hjelp av ulike teknikker. Faget omfatter kunnskap om leselighet, form og innhold, skrifttyper og -størrelser, linjelengde og -avstand, formater, papir, formgivning, farve og ulike trykkteknikker, og utføres i dag ved hjelp av digitale ombreknings- eller tekstbehandlingsprogrammer. Fagpersoner med typografisk utdannelse kalles typografer.
Etymologi
Ordet kom i bruk gjennom det franske typographie, som oppsto i det sekstende århundre og dengang betegnet trykkerier som brukte sats av løse typer. Omtrent hundre år senere ble begrepet lånt til engelsk, hvor det imidlertid har antatt en noe annen betydning enn det har på norsk.
Historie
Forut for utviklingen av selve typografifaget står utviklingen av skrift som sådan. Vestlig typografi er i sin alminnelighet påvirket av det latinske alfabetet, som er i bruk i Vest- og Mellom-Europa, Nord- og Latin-Amerika og de sydlige områder av Afrika.
Langfredag
Langfredag (latin: Dies Passionis Domini, egentlig Herrens lidelsesdag) markerer i kristen tradisjon dagen da Jesus Kristus døde på korset, og markeres fredag før påske.
Typografi
Historie
Utviklingen av grafikkdesign i forstand utforming av satsspeil og andre større elementer som preger den helhetlige utformingen av trykksaker er også nært beslektet med typografisk historie. Imidlertid er selve typografien et område hvor utformingen av bokstaver og overføringen til trykkmediet, slik som papir, står sentralt. Den tekniske utviklingen av sette- og støpemaskiner og senere fotosats og desktop publishing er også en del av typografisk historie. Det samme gjelder fremveksten av typografiske konvensjoner og målesystemer.
Langfredag
I Norge betraktes langfredag fremdeles som en viktig helligdag, en av de fire årlige som blant annet markeres med reklamefrie sendinger i kommersielle radio- og TV-kanaler.
Typografi
Gotisk og fraktur
I løpet av høymiddelalderen (fra ca. 1100 og utover) viderutviklet de senkarolingiske minusklene seg til gotisk skrift. Denne skrifttradisjonen er svært variert, men preget av et meget jevnt, strengt og engt satsbilde er et fellestrekk. Bokstavene er kantete, med liten horisontal avstand seg imnellom, slik at sidene ofte får et mørkt, tett helhetspreg, ikke ulikt vevet stoff. Av denne grunn kalles de forskjellige skriftene innen denne tradisjonen ofte «Textur».
Langfredag
Benevningen «langfredag» kommer antagelig fra tradisjonen med at man på denne dagen skulle gjøre bot ved å arbeide hardt og/eller piske seg selv, ikke la barn leke, og på alle måter sørge over Jesu' død, slik at dagen føltes som «en lang dag.»
Langfredag er en helligdag to dager før påsken begynner. Den tidligste datoen for langfredag er 20. mars og den seneste er 23. april. Langfredag faller på i 2023, og på  i.
Typografi
Gotisk og fraktur
Det er også under høymiddelalderen at forløperne til dagens kursivformer blir til. Skråstilt skrift opptrer først i bøker, og blir siden videreutviklet til de såkalte «bastarda»-skriftene.
Langfredag
Historie
På slutten av 300-tallet ble det i Jerusalem feiret en lang gudstjeneste som begynte på kvelden skjærtorsdag. Den inkluderte en vandring langs Via Dolorosa som endte opp på Golgata. I Roma er langfredagsfeiringen dokumentert fra 600-tallet. Feiringen besto da av bibellesning og bønn, og de troende fikk nattverd som var konsekrert dagen før (se nedenfor).
Langfredag ble tidlig en dag knyttet til bot og faste. I katolsk og ortodoks tradisjon er det en abstinensdag, hvilket betyr at de troende ikke skal spise kjøtt, og at de bare skal spise maksimalt et fullt måltid og to små. Unge, gamle og syke er unntatt fra regelen om mengden mat som kan inntas, men ikke fra forbudet mot kjøtt.
Liturgi
I den katolske kirke er langfredag en aliturgisk dag, det vil si en dag hvor man ikke feirer messe. Selv om navnet antyder at det ikke er noen liturgi, stemmer ikke det. Man konsekrerer dobbelt så mange nattverdsbrød på skjærtorsdag, og oppbevarer disse i et repositorium for utdeling i langfredagsliturgien. Liturgien består av bibellesninger med lidelseshistorien, høytidelige forbønner, hyllest av korset og utdeling av nattverden. Langfredag er andre dag i påskens hellige triduum.
Den liturgiske fargen er fiolett. Tidligere brukte man i den katolske kirke også svarte messeklær denne dagen. I den lutherske kirke i Norge er det forskjellige tradisjoner når det gjelder den liturgiske farge. Majoriteten av prester og menigheter bruker fiolett, slik som for fastetiden, palmesøndag og skjærtorsdag. Det er dog noen som velger å bruke svart som liturgisk farge på langfredag.
Typografi
Antikva og grotesk
Forskjellige frakturskrifter dominerte typografien frem til begynnelsen av det tyvende århundre. Efterhvert vek de plass for de skriftene som er vanligst idag, nemlig antikva og grotesk. (Se under for en nærmere beskrivelse.)
Typografiske uttrykk
Typografi er læren om bokstaver og grafiske elementer, og bruken av dem:
Geir Inge Sørvaag
Geir Inge Sørvaag (født 1970) er en norsk tidligere vektløfter som representerte Stegaberg IL og Tysvær VK.
Typografi
Typografiske mål
Innen typografien opererer man tradisjonelt med målene punkt og cicero. Punkter brukes i sin alminnelighet til å angi skriftgrad (skriftens «størrelse»). Én cicero består av tolv punkt.
I Europa (bortsett fra Storbritannia) er didot-punktet (0,376065 mm) fremherskende, mens punktet i Storbritannia og USA (pica-systemet) tilsvarer 0,35146 mm. Ved innføringen av Postscript-standarden bestemte man seg for å definere et punkt som 1/72-del av en tomme, tilsvarende 0,35277138 mm. Uansett standard er altså forholdet 1:12. Som følge av utbredelsen av personlige datamaskiner med layout-programmer og tekstbehandlings-programmer (for eksempel Adobe InDesign og MS Word) er det Postscript-punktet de fleste bruker i dag.
Geir Inge Sørvaag
Han vant ett NM-gull, tolv NM-sølv og tre NM-bronse i perioden 1985–2000.
Typografi
Typografiske mål
Siden typografiske mål og begreper stammer fra blysats-tiden, har moderne terminologi overtatt en del konsepter som forsåvidt bare har historisk interesse, men ikke desto mindre er forblitt i sprogbruken. Blant annet var opprinnelig «bokstavene» støpt på små metallblokker, som nødvendigvis måtte være større enn tegnene selv; det var altså en forskjell mellom den delen av tegnblokken som ga avtrykk og den som ikke gjorde det. Delen som ikke ga avtrykk, men bare bidro til å øke høyden den faktiske bokstaven hadde til disposisjon, ble kalt kegel, og dette uttrykket er fortsatt i bruk. For å øke høyden utover kegelhøyden, tar man i bruk skytning. En 8 pkt. skrift utskutt til 9 pkt. blir således angitt med 8 pkt./9 pkt., eller kort 8/9 pkt. Dette er for eksempel den vanlige størrelsen på brødtekst i avisspalter. Hele den ikke-trykkende delen av en bokstav, dvs. den som ligger rundt bokstavdelen, kalles «kjøtt». Målene på tekstelementer og andre elementer i grafisk produksjon var tidligere basert på cicero og punkter, men er i Norge i dag vanligst i millimeter. Standardbredden på en avisspalte var tidligere 10,6 cicero, men er nå definert som 46 mm. Standard spalteavstand var én cicero (12 pkt.), men er nå 4 mm. Norske avisers annonseformater er definert i millimeter, for eksempel i tabloidavisene er en 2-spaltet annonse på 1-moduls høyde 96 mm bred og 71 mm høy.
Skrifter og fonter
Skrift angir den grunnleggende skriftarten man arbeider med. I dagligtale brukes ofte ordet font, som opprinnelig betød et sett blytyper i en gitt skrift, størrelse, vekt og/eller variant, for eksempel «10 punkt Stempel Garamond kursiv». Eksempler på utbredte skrifter er Times New Roman, oppkalt efter den britiske avisen den ble utviklet for, Helvetica og Futura. Mange skrifter bærer opphavspersonens navn, for eksempel Jenson (Nicolas Jenson), Garamond (Claude Garamond) og Bodoni (Giambattista Bodoni).
Ordet font  har utspring i det engelske «fount», (støpning) fra blysatsens tid. I moderne bruk angir begrepet en skrift(familie) som er utarbeidet og selges av en gitt produsent. Blant de mer kjente fremstillere av fonter er Adobe, Berthold, Font Bureau og Letraset. Også Microsoft har sin egen fontavdeling. Skrifter som for eksempel Times, Garamond, Frutiger og Bodoni produseres og markedsføres av slike bedrifter; imidlertid har de hver sin implementasjon av disse skriftene, både visuelt og med hensyn til den bakenforliggende teknologien. De visuelle avvikene mellom forskjellige fonter av samme skrift vil være lite synlig selv for et trent øye. Mens altså for eksempel Bodoni er en skrift både Berthold og Adobe selger, er det fortsatt forskjellige fonter man kjøper av dem. Bruken av fonter er knyttet til opphavsrettslige forhold, siden de er å betrakte som åndsverk.
Grotesk og antikva
Groteske skrifter (for eksempel Helvetica og Futura) er i prinsippet like tykke i horisontale, vertikale og bueformede deler, skjønt det er gjort noen avvik fra denne regelen. I tillegg mangler de seriffer, som utmerker antikva-skriftene som Times og Bodoni. Seriffer avslutter (som oftest) vertikale elementer i bokstaven/tegnet med små «skjørt». Det sies at disse avslutningene er en levning efter meiselen som ble brukt for å hugge ut romerske skrifter i sten, men mer sannsynlig er at stenhuggerne fulgte penselstrøkene teksten var malt med, og at seriffene dannet et naturlig avslutning på strøkene. Antikvaskrifter regnes tradisjonelt for å være bedre leselig enn grotesker, og brukes således gjerne i brødsats.
Det skilles også mellom gammel- og nyantikva. Gammelantikva er (for eksempel Times) en slankere og lettere lest type, mens nyantikva (for eksempel Bodoni) er vanskeligere å lese i brødtekst, da den er noe stakkato i stilen.
I tillegg kommer skriveskrifter, egyptienne (Slab Serif) og italienne («cowboyskrift»), en slags motsats til egyptienne.
Bergen (Stompa)
Bergen er en rollefigur i Stompa. Han er en av Stompas venner og kommer fra Bergen.
Typografi
Snitt
Kombinasjonen halvfet kursiv brukes ikke i tradisjonell typografi. Skal man utheve tekst innenfor et området som allerede er kursivert, opphever man kursiveringen for teksten som skal markeres, feks.: Det er viktig at man  aldri setter tekst i halvfet kursiv – (hvor ordet «aldri» er markert innenfor kursiveringen. Er teksten allerede halvfet, settes kursivert tekst allikevel i normal kursiv, slik: Denne teksten er halvfet, men kursiveringen  er det ikke.
Skytning
I tillegg til kegel kommer skytning av satslinjene, det man vanligvis kaller «linjeavstand». Så lenge skytningen er større en satsbildets kegel, blir den siste uinteressant. (Med en skytning/linjeavstand på 14 pkt., er det likegyldig om 8 pkt. sats har 9 eller 10 pkt. kegel.) Databasert teknologi gjør det selvsagt også mulig å ha mindre skytning enn punktstørrelse. I fagterminologien sies det da at satselinjene er «grodd» inn i hverandre. En skytning rundt 120% ligger nær det som vanligvis oppfattes som «standard» innenfor brødsats. For eksempel er bøker ofte satt i 10/12 pkt. Dette kan imidlertid variere, og er i en viss grad «motebetinget».
Bergen (Stompa)
I hørespillene om Stompa blir han gitt stemme til av Sverre Hansen; i filmatiseringen blir han spilt av Thor-Erik Thorbjørnsen.
Typografi
Linjejustering
Sats kan være blokkjustert, dvs. at alle linjer har samme lengde, venstrejustert («løs høyremarg», slik at linjefallet er «naturlig» i den forstand at linjelengden avsluttes ved ordmellomrom eller bindestreker, høyrejustert, slik at satsen har en rett høyremarg mens venstremargen er ujevn, eller midtstilt («sentrert»). I tradisjonell blysats ble linjefallet justert med utslutningsmateriell, metallblokker som bare justerte avstanden mellom typene, men ikke selv ga avtrykk. Denne prosessen ble kalt utslutning. Utslutnings- eller blindmateriellet ble målt i gefirt, hvor et gefirt anga kegelhøyden, mens mindre mellomrom ble angitt som brøker av et gefirt, f.eks. halvgefirt, drittel (fra tysk 1/3) eller kvartgefirt (også kalt slis).
Moderne ombrekningsprogrammer foretar utslutningen automatisk, men gir brukeren vanligvis anledning til å foreta finjusteringer.
Sperring og kniping
Sperring brukes i sin alminnelighet for å utheve enkeltord eller skape spesielle designmessige effekter, ved å øke avstanden mellom bokstavene. Det første anses tradisjonelt ikke som god typografiskikk. Kniping betyr det motsatte, at man presser bokstavene sammen. Kniping var derfor umulig i blysats.
Ombrekningsprogrammer
I løpet av 1980-årene nådde utviklingen av datateknologien også typografenes arbeidsområde, og efterhvert ble svært kostbare, proprietære løsninger skjøvet til side av sideombrekningsprogrammer for PC og Macintosh-maskiner. Noen av de fremste slike programmene, hvorav noen idag er utvidet til å omfatte avanserte design-, og prosess- og dokumentforvaltningsfunksjoner, er
Noter
<references group="Note"/>
Aleksandar Maksimović
Aleksandar Maksimović (født 26. februar 1988) er en serbisk bryter som konkurrerer i gresk-romersk stil i 66-kilosklassen. Han representerte landet sitt under Sommer-OL 2012 i London, der han ble utslått i første runde.
Chen Duxiu
Chen Duxiu (tradisjonell kinesisk: 陳獨秀, forenklet kinesisk: 陈独秀, pinyin: Chén Dúxiù, Wade-Giles: Ch'ên Tu-hsiu, født 8. oktober 1879 i Anqing i Anhui i Kina, død 27. mai 1942 i Sichuan) var en av grunnleggerne av og den første generalsekretær og leder i Kinas kommunistparti (KKP).
Jørgen Ulrich
Jørgen Ulrich (født 21. august 1935, død 22. juli 2010 under et ferieopphold i Hellas) var en dansk jurist (Cand. jur) og tennisspiller.
Ulrich deltok i Wimbledon 21 ganger, senest i 1972, med kvartfinaler som beste plassering både i single og double. Han spilte de fleste doublekampene med partner Jan Leschly. Han hadde følgende meritter:
Chen Duxiu
Chen studerte i Japan og grunnla i 1915 tidsskriftet Xin Qingnian («Ny Ungdom», undertittel «La Jeunesse»). Han var lektor i kinesisk litteratur og ble i 1917 dekanus for Pekinguniversitetet.
Jørgen Ulrich
Han kom fra en tennisfamilie, der både far, Einer Ulrich, og bror, Torben Ulrich, var aktive tennisspillere. De tre utgjør til sammen den familien som har deltatt i flest Davis Cup kamper i historien – 232 kamper. Han ble senere aktiv i Dansk Tennis Forbund, og trener for det danske kvinnelandslaget i en årrekke. Ulrich var også onkel til Metallica-trommeslager Lars Ulrich.
Chen Duxiu
I 1918 lanserte han sammen med universitetets sjefsbibliotekar Li Dazhao tidsskriftet Meizhou pinglun 每周評論 («Ukentlig kritikk»). De to var lederskikkelser i 4. mai-bevegelsen i 1919.
Jørgen Ulrich
Ulrich var gift med norske Bodil, og tilbrakte mye tid i Norge. Han ble også æresmedlem av The International Tennis Club of Norway, en klubb han bistod Finn Dag Jagge og Gunnar Sjøwall med å starte.
Chen Duxiu
Under innflytelse fra oktoberrevolusjonen av 1917 begynte Chen å interessere seg for marxismen, og ble etter grunnleggelsen av Det kommunistiske parti i Shanghai i 1921 valgt til partiets første formann.
Etter påtrykk fra Komintern bestemte KKP seg for at dets medlemmer skulle melde seg inn i Kuomintang. Etter bruddet med KMT og kommunistmassakrene i 1927 fikk Chen Duxiu mye av ansvaret for denne politikken, selv om han bak lukkede dører hadde kritisert pålegget fra Komintern.
Chen sluttet seg til tilhengerne av Leo Trotski og forlot (eller ble ekskludert fra) kommunistpartiet. I 1932 ble han arrestert av Kuomintang og ble sittende i fengsel i fem år.
I 1942 døde han i provinsen Sichuan.
Norsk førstehjelpsråd
Norsk førstehjelpsråd er et samarbeidsorgan for humanitære, private og offentlige virksomheter som har oppgaver innen faglig utvikling av-, opplæring i- og utøvelse av førstehjelp. Norsk Førstehjelpsråd skal arbeide for økt utbredelse av kunnskap og ferdigheter i førstehjelp for å øke overlevelsen ved alvorlig sykdom og skade, samt i størst mulig grad redusere rekonvalesenstid og øke funksjonsevne.
Nils Jansen
Nils Jansen (født 30. mars 1959, død 25. januar 2021 ) var en norsk jazzmusiker (saksofon, klarinett og andre), kjent fra flere innspillinger og jazzorkestre.
Etter oppvekst i Haugesund studerte han ved AVH og spilte i band som Ellipse, Per Husby kvintett, Trondheim Big Band og Søyr. Etter flytting til Oslo var han mangeårig studio- og teatermusiker. Han spilte også i Radiostorbandet, med Espen Rud sekstett, Trygve Seim ensemble, Magni Wentzel sekstett, Christina Bjordal, Staffan William-Olsson, Sharp 9 og med Håkon Storm-Mathisen. Videre var han i flere år medlem av Oslo jazzensemble og spilte med flere utgaver av Trondheim jazzorkester. For Rikskonsertene og Den kulturelle skolesekken gjennomførte Jansen sammen med Espen Rud mange hundre framføringer av Jazzmask og Geitekillingen som kunne telle til ti.
Nicholas Turturro
Turturro er kanskje mest kjent for sin rolle som James Martinez i syv sesonger av TV-serien NYPD Blue fra 1993 til 2000. som han mottok en Emmy-nominasjon for. Turturro var hallomann under Wrestlemania XI sin hovedturneringen da det var Shawn Michaels mot Diesel i ringen. I juli 2009 ble Turturro tildelt en av hovedrollene i komedien Dusty Peacock on Crackle. Nicholas Turturro er i slekt med John Turturro, Aida Turturro og Natalie Turturro som også er skuespillere.
Alan Wiley
Alan G. Wiley (født 27. mai 1960 i Burntwood i Staffordshire) er en engelsk tidligere fotballdommer. Han dømte i Premier League i perioden 1999 til 2010. I 2006 dømte Wiley Carling Cup-finalen mellom Manchester United og Wigan Athletic og FA-cupfinalen mellom Liverpool FC og West Ham United. Det var egentlig Mike Dean som skulle dømt FA-cup finalen, men på grunn av han bodde for nær Liverpool, så ble oppgaven gitt til Alan Wiley.
Han har også dømt FA Community Shield-finalen i 2002 mellom Arsenal FC og Liverpool FC. Sesongen 2009/10 var den 11. sesongen han dømmer i Premier League. Den første kampen han dømte i Premier League var mellom Southampton FC og Leeds United.
Han dømte for Burntwood, Staffordshire. Han har dømt 276 kamper i Premier League.
David Hess
David Hess (født 19. september 1936 i New York City, død 8. oktober 2011 i California) var en amerikansk skuespiller og låtskriver.
Hess begynte sin profesjonelle karriere som låtskriver for Shalimar Music, i 1957, under pseudonymet David Hill. I 1969 ble Hess utnevnt til sjef for A & R som var en del av Mercury Records i New York. Der ble han koblet opp med den klassiske komponisten John Corigliano, og sammen skrev duoen den Grammy-vinnende rockesangen The Naked Carmen, som ble en stor hit under Berlin Ballet Week i 1970. På 1970-tallet hadde han ledende roller i de svært så omstridte filmene The Last House on the Left og The House on the Edge of the Park. I 1980 regisserte Hess sin første amerikanske film for Media Home Entertainment. Hess var bosatt like utenfor San Francisco, sammen med sin kone, som han hadde tre barn sammen med. Hess lagde flere låter for skrekkfilmen Cabin Fever i 2003, regissert av Eli Roth.
Mesosfæren
Temperaturen i den øvre mesosfære faller til så lavt som 200K (~ -70 °C), varierende med breddegrad og årstid. Daglig brenner millioner av meteorer opp i mesosfæren som resultat av kollisjoner med gasspartikler i dette laget. Disse kollisjonene danner nok varme til å brenne opp det fallende objektet før det når bakken.
Stratosfæren og mesosfæren kalles også den midlere atmosfære. Mesopausen, som ligger i 80 km høyde, skiller mesosfæren fra termosfæren –- det nest ytterste laget i jordens atmosfære. Mesosfæren er en viktig del av atmosfæren.
Stein Oskar Magell Paus-Andersen
Stein Oskar Magell Paus-Andersen (med varianter, jf. under) (kallenavn: Stompa) er den fiktive hovedpersonen i bøkene om Stompa. Kallenavnet Stompa har han fått etter de første bokstavene i navnet sitt, nemlig Stein Oskar Magell Paus Andersen. Stompa er elev på Langåsen pensjonatskole, fordi hans far jobber som forsker i USA. Han bor på Rom 304 som han deler med Bodø, Bergen, Nøtterø og Sørlandet. Hans mange velmente påfunn og skøyerstreker går som en rød tråd gjennom bøkene, og har det til felles at avslutningen ofte blir en helt annen enn det han hadde ment. Lektor Tørrdal er jevnlig offer for disse.
Stompas venner kommer fra hele Norge, og har kallenavn etter byen/stedet de kommer fra. Hans beste venner er Bodø, Bergen og Nøtterø.
Historiene om Stompa er blant annet blitt til hørespill, hvor Stompas stemme blir gitt av Lars Nordrum, og filmer, der Stompa blir spilt av både Ole Enger og Rolf Kirkvaag jr.
Etternavnet er i bøkene tildels skrevet Paus-Andersen med bindestrek og tildels Paus Andersen uten bindestrek, og kan da oppfattes som et dobbelt etternavn uten bindestrek. Mellomnavnet Magell er både skrevet Magell og Magel i bøkene. Navneforsker Ivar Utne bruker navnet som eksempel i boken ''Hva er et navn? Tradisjoner, navnemoter, valg av fornavn og etternavn'' (2011).
Roger Goodell
Goodell er også sønn av tidligere medlem av Representantenes hus og senator for New York Charles Goodell.
Fra praktikant til COO
Goodell begynte sin karriere i NFL i 1982 som en praktikant i ligaens kontorer i New York nder daværende kommissær Pete Rozelle. Stillingen sikret han seg ved å sende brev til ligaens kontorer og til hvert av de 28 lagene. I 1983 tok han en sitlling som praktikant med New York Jets, men var tilbake i ligaens administrasjon i 1984 som en assistent i ligaens public relations-avdeling.
Goodell var veldig involvert i tariffoppgjøret med NFLPA og NFL-eierne i løpet av sommeren 2011. Han spilte også en stor rolle i utvidelse og omorganisering av ligaen, utviklingen av stadioner og lanseringen av NFL Network og lisensavtaler for TV-dekning.
Valg av NFLs kommissær
Da Tagliabue gikk av med pensjon var Goodell en av kandidatene for stillingen. Under den andre og tredje avstemningen var Goodell og Gregg Levy de eneste som fikk stemmer (Goodell 17, Levy 14). Goodell økte sin ledelse til 21–10 i den tredje avstemningen, kun én stemme fra seier, og i den femte avstemningen endret to eiere sine stemmer til å sikre en majoritet på to tredjedeler for Goodell (23 stemmer mot Levys 8). Oakland Raiders avstod fra å stemme i alle rundene.
Den 8. august 2006 ble Goodell valgt til Tagliabues etterfølger; han inntok stillingen den 1. september, samme dato som Tagliabue måtte tre av.
Handlinger som kommissær
I 2014 ble Goodeell tildelt en Outstanding Civilian Service Award fra Department of the Army Civilian Awards for sitt arbeid for amerikanske tropper og familier som NFLs kommissær.
NFL i Europa
NFL Europe, som ble stiftet i 1995 og etter 2005 hadde fem av seks lag i Tyskland, ble etter 2007-sesongen nedlagt av Goodell. NFL International Series ble introdusert i oktober 2007, som arrangerer årlige seriekamper i London.
Spilleres oppførsel
Etter et år med flere skandaler rundt noen spilleres oppførsel av banen annonserte Goodell i april 2007 en ny NFL Personal Conduct Policy. Tennessee Titans cornerback Pacman Jones og Cincinnati Bengals wide receiver Chris Henry var de to første spillerne som ble suspendert under det nye reglementet, og Chicago Bears defensive lineman Tank Johnson ble suspendert en måned senere for blant annet å ha kjørt i påvirket tilstand. Den 31. august 2007 suspenderte Goodell Dallas Cowboys' quarterbacks coach Wade Wilson i fem kamper og bøtela ham $100 000 og New England Patriots safety Rodney Harrison i fire kamper uten lønn etter at de innrømte bruk av ulovlige midler for henholdsvis medisinske formål og for å få skader til å gro kjappere. Ligaen indikerte til Wilson at hans strengere straff kom på grunnlag av at «people in authority [are held] in higher regard than people on the field.»" Goodell har også suspendert følgende spillere for oppførsel: